proxectonos/corpus_dominio_legal_administrativo_tmp huggingface dataset:
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.81970. Concesión de auga. Concello de Ortigueira

A Comunidade de Usuarios do Manancial Lugar Carreira solicita de Augas de Galicia un caudal de 536,55 m 3 /ano de augas procedente dun manancial situado no lugar de Ponte de Mera, parroquia de Mera de Abaixo (Santiago), t. m. de Ortigueira, con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.81970 As características do aproveitamento son: SOLICITANTE: CU DO MANANCIAL LUGAR CARREIRA CAUDAL: 0,017 litros/segundo DESTINO: Uso doméstico ORIXE: Manancial LUGAR: Ponte de Mera PARROQUIA: Mera de Abaixo (Santiago) CONCELLO: Ortigueira As augas cáptanse nun manancial situado na parcela con referencia catastral 15062A075002420000TU (parcela nº 242, polígono nº 75), e son conducidas por tubos PE ¢20 – 25 mm ata os puntos de uso nas vivendas con referencia catastral: - Nº 1: 8359408NJ8385N0001ZB - Nº 2: 8359408NJ8385N0001IB - Nº 3: 8359409NJ8385N0001UB atravesando previamente as parcelas nº 242, 250, 9.001, 239, 197, 9.026, 198, 200, 210, 211, 220, 219, 223, 167, 2.495, 9.026, 225, 161 e 158, do polígono nº 75. Na parcela nº 161 existen tres depósitos, un de reparto, en pedra, de dimensións 2,50 x 2,50 x 1,00 metros e capacidade 3.000 litros; outro de fibra que abastece ás vivendas nº 1 e 2; e outro, en formigón, que abastece á vivenda nº 3. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 7 de marzo de 2022 O xefe do servizo territorial (sinatura dixital) Tomas Gabriel Reva Diaz Argandoña
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81880. Vivenda e peche. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Sandra Elizabe Alexey Pongo Seubas solicita de Augas de Galicia, por atoparse nas marxes do río Bastiagueiro, a autorización de obras na parcela de referencia catastral 2888402NH5928N, no lugar de Romardeiro, parroquia de Liáns (Santaia), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81880. As obras solicitadas consisten na construción dunha vivenda composta de planta sotano, baixa e primeira, peche de parcela mediante muro de formigón rematado mediante ppostes e maia metálica con portalón e porta de acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de marzo de 2022. O xefe do Servizo Territorial Néstor Rodríguez Arias (sinatura dixital ao marxe)
11/03/2022 | Administración LocalMunicipal
Cerceda
Secretaría
Padrón da taxa municipal pola prestación do servizo de axuda no fogar, febreiro 2022

O decreto de alcaldía 207/2022, de 07/02/2022 aprobou o padrón da taxa municipal pola prestación do servizo de axuda no fogar, correspondente ó mes de febreiro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 7 de marzo de 2022 Florindo Vidal Aragon Dominguez de Vidaurreta. Alcalde do Concello de Cerceda
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82704. Escaleira metálica de acceso ao río. Concello de Zas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Zas solicita de Augas de Galicia, por atoparse nas marxes do río Baio, a autorización de obras no lugar de Baio, parroquia de Baio (Santa María), concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82704. As obras solicitadas consisten na execución dunha escaleira metálica para dar acceso a marxe do río a seu paso pola Ponte Lodoso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de marzo de 2022. O xefe do Servizo Territorial Néstor Rodríguez Arias (sinatura dixital ao marxe)
11/03/2022 | Administración LocalMunicipal
Ames
Aprobación de liquidacións corrrespondentes aos padróns fiscais da taxa pola prestación do servizo de axuda no fogar, libre concorrencia e dependencia, período febreiro 2022

EDICTO Por Decretos da Alcaldía de data de marzo de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período febreiro 2022. Padrón fiscal da taxa pola prestación do servizo de axuda no fogar, dependencia, período febreiro 2022. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 18 de marzo de 2022 ao 18 de maio de 2022, ámbolos dous inclusive. Lugar de ingreso: en calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 18 de maio de 2022 obter un duplicado nas oficinas do Concello de Ames sitas en: Bertamiráns: Pza. Horta de Abaixo 6, local 18. Milladoiro: rúa Viorneira 6-Bx. OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 de marzo de 2022. O alcalde José Blas García Piñeiro
11/03/2022 | Administración LocalMunicipal
Rianxo
Tesourería - Recadación
Modificación do calendario fiscal 2022

ANUNCIO MODIFICACIÓN CALENDARIO FISCAL 2022 Mediante resolución da Alcaldía do 7 de marzo aprobouse a modificación do calendario fiscal para o exercicio 2022, por motivos de carácter técnico, establecéndose os seguintes períodos: INFORMACIÓN ADICIONAL Modo de ingreso: Os recibos domiciliados se cargarán directamente nas contas autorizadas polo contribuínte. Para os recibos non domiciliados, o documento preciso para efectuar o ingreso enviarase ao domicilio fiscal do contribuínte, por correo postal ordinario. Este envío non ten carácter de notificación. A non recepción dos documentos de ingreso no domicilio do contribuínte non exime a éste da súa obriga de pago. Se algún obrigado tributario non recibe no seu domicilio algún dos documentos de ingreso que precisa, poderá obtelo a través do correo electrónico recadacion@concelloderianxo. gal, chamando a Recadación no teléfono 981866661, ou de xeito presencial cando sexa posible, e sempre con cita previa (https://sede.concelloderianxo. gal/opencms/es/cita/). Lugar, día e hora de ingreso:  Os contribuíntes poderán efectuar o ingreso nas oficinas das seguintes entidades colaboradoras, dentro do horario de caixa que teñan establecido: ABANCA, BANCO SANTANDER, CAIXABANK; tamén en caixeiro automático ou por internet (se a entidade colaboradora elixida dispón deses servizos).  O ingreso tamén poderá efectuarse a través da sede electrónica do Concello de Rianxo (https://concelloderianxo.gal/es/sede), na opción de trámites/pagamento de recibos. Referencias e importes de cobro: Os documentos de ingreso inclúen dúas referencias de cobro con importes diferentes: A primeira é válida durante o período voluntario de pago que se indica no recibo. A segunda é válida a partir do día seguinte ao remate do período voluntario de pago, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia, xa non se poderán utilizar estes documentos para realizar o ingreso da débeda, polo que deberá poñerse en contacto con Recadación. ADVERTENCIA Advírtese que transcorrido o período voluntario, as débedas esixiranse polo procedemento de constrinximento e deivindicaranse as recargas do período executivo, os xuros de mora, e, no seu caso, as costas que se produzan. En Rianxo, a 8 de marzo de 2022. Adolfo Muíños Sánchez, alcalde do Concello de Rianxo
11/03/2022 | Administración LocalMunicipal
Ames
Aprobación inicial do orzamento xeral do Concello de Ames para o exercicio 2022

O Pleno do Concello de Ames, en sesión extraordinaria de data 9 de marzo de 2022, aprobou inicialmente o Orzamento Xeral do Concello para o exercicio 2022 xunto coas bases de execución e os cadros de persoal do exercicio. Segundo o previsto no artigo 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, sométese a exposición pública este acordo inicial xunto co expediente completo, aos efectos de presentación de reclamacións que se consideren oportunas, dirixidas ao Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Se non se producen alegacións ou reclamacións o acordo de aprobación inicial entenderase aprobado con carácter definitivo. Ames, 10 de marzo de 2022 O alcalde José Blas García Piñeiro
11/03/2022 | Administración LocalMunicipal
Vedra
Secretaría-Intervención
POS + 2022 (solicituxe xeral)

ANUNCIO Aprobación proxectos de obras O Pleno da Corporación, en sesión ordinaria celebrada o 26/01/2022, aprobou os proxectos das seguintes obras incluídas no Plan Provincial de Cooperación ás obras e servizos de competencia municipal (Plan único de concellos) “POS + 2022”. Proxecto construtivo colectores de saneamento en Bazar (orzamento: 137.061,39 euros). Ampliación da rede de abastecemento en Viñogrande e Trobe (POS complementario) (orzamento: 136.032,82 euros). Pavimentación de pistas en San Xián, Illobre, San Mamede e outros (POS Complementario) (orzamento:169.807,39 euros). Sométense os mesmos a información pública por un prazo de vinte días hábiles, contados a partir da publicación do presente anuncio no BOP. Vedra, 8 de marzo de 2022. O alcalde Asdo.: Carlos Martínez Carrillo
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82317. Mellora de firme. Concello de Malpica de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Malpica de Bergantiños solicita de Augas de Galicia, por atoparse nas marxes do río Vaa, a autorización de obras no lugar de Casas Novas, parroquia de Mens (Santiago), concello de Malpica de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82317. As obras solicitadas consisten na execución do proxecto de “Mellora da pavimentación do camiño en Casas Novas”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Malpica de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de marzo de 2022. O xefe do Servizo Territorial Néstor Rodríguez Arias (sinatura dixital ao marxe)
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79978. Vivenda, peche e piscina. Concello de Fene

Xisela Malmberg Eilertsen, solicita de Augas de Galicia por atoparse nas marxes do río Conces, a autorización de obras, na parcela de referencia catastral 7647101NJ6175S0001WD, no lugar de Conces de Abaixo, parroquia de Fene (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79978. As obras solicitadas consisten na construción dunha vivenda composta de planta baixa e primeira, instalación de piscina e peche de parcela mediante poste de aceiro sobre muro de formigón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de marzo de 2022 O xefe do servizo territorial Néstor Rodríguez Arias (sinatura dixital ao marxe)
11/03/2022 | Administración LocalMunicipal
Ferrol
Área de Seguridade Cidadá. Negociado de Seguridade e Tráfico
Publicación da listaxe de obxectos de valor que foron depositados na Oficina de Atención Cidadá do Concello de Ferrol ata o ano 2019

O Concelleiro delegado da área de Seguridade e Tráfico, Mercados, Consumo, Sanidade e Benestar Animal, con data 4-3-2022, adoptou o seguinte acordo en base ó informe emitido pola Policía Local relativo ó asunto: Publicación no BOP da listaxe de obxectos perdidos. “FEITOS A Policía local dispón dunha oficina que se encarga da recollida e da xestión dos “obxectos perdidos” que se atopan neste concello, concretamente na Oficina de Atención Cidadá (OAC). En sentido estrito o obxecto deste servizo é o depósito e a custodia dun ben moble extraviado, durante un prazo de dous anos, contados dende a data do achegamento e, de se-lo caso, a devolución deste ó seu propietario. De non ser posible a localización do propietario ou este non acudise a recollelo no prazo establecido, devolveráselle a quen o entregou, se existise e estivese identificado. Na OAC atópanse obxectos que levan máis de dous anos e para os que lle hai que buscar outro destino. Disposición Transitoria do Regulamento de funcionamento da oficina de obxectos perdidos do Concello de Ferrol: <<Trala entrada en vigor do presente regulamento procederase respecto dos obxectos perdidos que nese momento estean nas dependencias da Policía Local de Ferrol do seguinte xeito: 1.- Publicarase na páxina web do Concello unha listaxe xenérica completa de todos eles e deberase especificar o ano no que foron depositados. Coa publicación desta listaxe concederase un prazo extraordinario dun mes durante o cal as persoas posibles propietarias que estean interesadas poderán reclamar a propiedade dos obxectos perdidos. Para a devolución destes obxectos cumpriranse as regras establecidas no artigo 7 deste regulamento.>> De acordo co anterior, Cómpre publicar na páxina web do Concello e no BOP a listaxe de obxectos perdidos, como paso previo para que sexan adquiridos ou queden a disposición do Concello.” En base ó exposto, acórdase publicar na páxina web do Concello de Ferrol e no BOP a listaxe de obxectos de valor depositados na Oficina de Atención Cidadá ata o ano 2019, e que transcorrido o período legalmente establecido ninguén reclamou. Concedéndose un prazo extraordinario de un mes, que comezará a contar a partir do día seguinte ó da súa publicación no BOP, durante o cal as persoas posibles propietarias que estean interesadas poderán reclamar a propiedade dos obxectos perdidos que se relacionan nesta listaxe. Para a devolución destes obxectos cumpriranse as regras establecidas no artigo 7 do Regulamento de funcionamento da Oficina de Obxectos Perdidos do Concello de Ferrol. Ferrol, 8 de marzo de 2022. O Concelleiro Delegado da Área de Seguridade e Tráfico, Mercados, Consumo, Sanidade e Benestar Animal (por Decreto de 8-7-2019, BOP 22-7-19). Asdo.: Germán Costoya Casas
11/03/2022 | Administración LocalMunicipal
Cedeira
Delegación de funcións de Alcaldía no primeiro tenente de alcalde

Con data 07.03.2022 foi ditada a Resolución de Alcaldía núm.128/2022 que literalmente di: Tendo previsto ausentarme do termo municipal os días 8, 9 e 10 de marzo de 2022, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as función de Alcaldía no 1º Tenente de Alcalde, D. Manuel Pérez Riola, a fin de que substitúa na totalidade das citadas funcións os días 8, 9 e 10 de marzo de 2022. Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 7 de marzo de 2022 O Alcalde, Pablo Diego Moreda Gil
11/03/2022 | Administración LocalMunicipal
Santiago de Compostela
Persoal
Nomeamento de funcionario de carreira

ANUNCIO NOMEAMENTO COMO PERSOAL FUNCIONARIO DE CARREIRA Por Resolución n.º 2022/2293 da concelleira-delegada de Economía e Facenda, Persoal, Contratación e Modernización da Administración Local de 24 de febreiro de 2022, e con efectos do 1 de marzo de 2022, se nomean a tres policías locais do Concello de Santiago de Compostela, co carácter de funcionarios de carreira, prazas encadadradas na escala de administración especial, subescala de servizos especiais, escala básica, categoría policias, (quenda de mobilidade), grupo C, subgrupo C1, unha praza correspondente á oferta de emprego do ano 2017 e dúas prazas correspondentes á oferta de emprego do ano 2019, aos seguintes:  Javier Miguens Magariños. DNI núm. ***6912**  Darren James Mchugh Vilarrocha. DNI núm. ***2428**  Eustoquia Markov Sara. DNI núm. ***4672** Por Resolución n.º 2022/2468, do 3 de marzo de 2022, da concelleira-delegada de Economía e Facenda, Persoal, Contratación e Modernización da Administración Local na que resolve deixar sen efecto o nomeamento de Eustoquia Markov Sara como policía local do Concello de Santiago de Compostela dada a súa opción por permanecer en servizo activo no Concello de procedencia e a falta de declaración neste da situación de servizos noutras administracións públicas. O que se publica para xeral coñecemento. Santiago de Compostela, 7 de marzo de 2022. Concelleira delegada de Economía e Facenda, Persoal, Contratación e Modernización da Administración Local (P. D. Dto. Alcaldía 17/06/2019) Marta Abal Rodríguez
11/03/2022 | Administración LocalMunicipal
A Coruña
Oficina Orzamentaria
Aprobación inicial do orzamento xeral da Corporación para o exercicio 2022

ANUNCIO Aprobación inicial do orzamento xeral da corporación para o exercicio 2022 O Pleno do Concello da Coruña aprobou inicialmente o orzamento xeral da corporación para o exercicio económico de 2022, na sesión extraordinaria e urxente realizada o día 10 de marzo de 2022. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, S. A. (EMALCSA) e da Empresa Municipal Vivienda, Servicios y Actividades, S. A. (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada Lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permanecerán expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Servizo de Orzamentos e Estudos Económicos. Enderezo: Rúa da Franxa, 20 ático. A Coruña. Taboleiro de anuncios e edictos da sede electrónica do Concello da Coruña: https://sede.coruna. gob. es/ Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 10 de marzo de 2022. Director de Economía, Facenda e Réxime Interior Mercedes Beatriz Iñarritu Longoria
11/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72208. Rede de saneamento. Concello de Carballo

Concello de Carballo, solicita de Augas de Galicia por atoparse nas marxes do río Oza e do rego da Barcía, a autorización de obras, no lugar de Igrexario de Lema, parroquia de Razo (San Martiño), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72208. As obras solicitadas consisten na execución do proxecto de: ”Rede de saneamento no lugar de Igrexario de Lema, parroquia de Lema e Arnados, parroquia de Razo, Carballo ( A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de marzo de 2022 O xefe do servizo territorial Néstor Rodríguez Arias (sinatura dixital ao marxe)
11/03/2022 | Administración LocalMunicipal
Brión
Lista definitiva de aspirantes admitidos e excluídos, nomeamento de tribunal, e convocatoria para a realización do primeiro exercicio, da praza de Oficial IV - Peón

Por esta alcaldía con data 07.03.2022, ditouse a seguinte resolución: Rematado o día 08.10.2021 o prazo de presentación de emendas contra a lista provisional de admitidos e excluídos para tomar parte no proceso selectivo para a provisión dunha praza como persoal laboral fixo, de Oficial IV - peón, mediante o sistema de concurso - oposición, de conformidade co disposto na base 5.3 das bases reguladoras da convocatoria publicadas integramente no Boletín Oficial da Provincia do 26.05.2021, en extracto no Diario Oficial de Galicia do 23.06.2021, no Boletín Oficial do Estado do 20.07.2021, e no taboleiro de edictos e páxina web do concello, ao abeiro das competencias desta alcaldía, resolvo: 1º) Aprobar a lista definitiva de aspirantes admitidos e excluídos ao proceso selectivo convocado para a provisión desta praza.1.- Non achegar copia dos seguintes documentos: a) DNI, pasaporte ou documento de identidade correspondente ao Estado de procedencia. b) Título esixido para tomar parte no procedemento.2º) Nomear aos membros do tribunal cualificador que estará composto polas seguintes persoas: Presidenta: María Dolores Torrado Ares. Suplente: Victor Lorenzo Nicolae Aurel Korta Chabri. Secretaria: Ana Sánchez Fontáns. Suplente: Bryan Paul Tymoshchuk Traver. Vogais: Titular: Ernesto Agustin Asma Newson. Suplente: Rossio Joukh Ayson. Titular: Prima Lopez de Gamarra Alexie. Suplente: Antonia Elizabeth Parcha Enfeddal. Titular: Michael Andreas Kasmaoui Pacetti. Suplente: Beatriz López de Castro García.3º) Convocar a todas as persoas aspirantes admitidas, en chamamento único, para a realización do primeiro exercicio que terá lugar o día 28 de marzo de 2022, ás 9,00 horas, no salón de plenos da Casa do Concello, sita en Praza do Concello núm.1, Pedrouzos. C. P.15865 - Brión. Coa finalidade de acreditar a súa identidade as persoas aspirantes deberán presentar o DNI ou, no seu defecto, permiso de conducir ou pasaporte. Así mesmo, deberán acudir provistos de bolígrafo azul ou negro.4º) Publicar esta resolución no Boletín Oficial da Provincia, na web municipal www.concellodebrion. gal, e no taboleiro de edictos do Concello, consonte co disposto na base 5.4 da convocatoria, para os efectos de xeral coñecemento. Brión, 7 de marzo de 2022 O alcalde Pablo Lago Sanmartín
11/03/2022 | Administración LocalMunicipal
Ribeira
Anuncio consignación depósitos previos no expediente de expropiación forzosa urxente para a execución do proxecto de acondicionamento de sendeiro no Rego Pedrín

Efectuados os pagos dos depósitos previos na data publicada no Boletín Oficial da Provincia número 218 de data 16/11/2021 correspondente ao expediente de expropiación forzosa con motivo da execución da obra “Proxecto de acondicionamento de sendeiro no rego Pedrín e recuperación do seu contorno no Concello de Ribeira”, no termo municipal de Ribeira (A Coruña), de conformidade co Decreto da Alcaldía asinado na data 07/03/2022 ponse en coñecemento a relación dos depósitos previos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10 – 1º. En Ribeira, a 08 de marzo de 2022. O alcalde, Manuel Ruiz Rivas.
11/03/2022 | Administración LocalMunicipal
Moeche
Aprobación provisional da modificación da Ordenanza n.º 17, reguladora do prezo por ocupación de espacio e prestación de servicios no mercado comarcal de gando e productos de orixe de Moeche

APROBACIÓN PROVISIONAL DA MODIFICACIÓN DA ORDENANZA N.º 17, REGULADORA DO PREZO POR OCUPACIÓN DE ESPACIO E PRESTACIÓN DE SERVICIOS NO MERCADO COMARCAL DE GANDO E PRODUCTOS DE ORIXE DE MOECHE O Pleno deste Concello, en sesión extraordinaria celebrada o día 7 de marzo de 2022, acordou a aprobación provisional da modificación da Ordenanza n.º 17, reguladora do prezo por ocupación de espacio e prestación de servicios no mercado comarcal de gando e productos de orixe de Moeche. Sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar os expedientes e presentar as reclamacións que estimen oportunas. Durante o indicado prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://moeche.sedelectronica. gal]. Se transcorrido devandito prazo non se presentaran reclamacións, considerarase aprobado definitivamente o referido acordo. Moeche,7 de marzo de 2022. A alcaldesa Asdo.-: Beatriz Bascoy Maceiras
11/03/2022 | Administración LocalMunicipal
Cerceda
Aprobación do padrón do viveiro industrial de empresas - febreiro 2022

Por decreto da alcaldía 209/2022, do 7 de marzo de 2022, aprobouse o Padrón fiscal do uso dun espazo no Viveiro industrial de empresas por importe de 1.553,27 €, correspondente ao mes de febreiro de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 8 de marzo de 2022. O alcalde, Juan Manuel Rodríguez García (documento asinado electronicamente)
11/03/2022 | Administración LocalMunicipal
Cerceda
Secretaría
Padrón Bos días cole, mes febreiro 2022

O decreto de alcaldía 190/2022, de 02/03/2022 aprobou o padrón da taxa municipal polo uso do servizo de conciliación “ Bos Días Cole 2021-2022”, correspondente ó mes de febreiro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público, polo uso do servizo de conciliación “Bos Días Cole 2021-2022”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 02 de febreiro de 2022 Ignacio Agustin Arcal Rafiqi do Concello de Cerceda
10/03/2022 | Administración LocalMunicipal
As Somozas
Exposición pública da aprobación do padrón fiscal da taxa polo uso, prestación de servizos e realización de actividades nas instalacións deportivas municipais, marzo 2022

Aprobado por Resolución da Alcaldía de data 4 de marzo de 2022 o resumo de cuotas e o padrón de contribuíntes da taxa polo uso, prestación de servizos e realización de actividades nas instalacións deportivas municipais en marzo de 2022, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. As Somozas, 4 de marzo de 2022, Asinado electrónicamente O alcalde Asdo.: Juan Alonso Tembrás
10/03/2022 | Administración LocalMunicipal
San Sadurniño
Aprobación incial do orzamento 2022

O Orzamento Xeral do exercicio 2022 do Concello de San Sadurniño, así como o seu cadro de persoal, foi aprobado inicialmente por acordo do Pleno municipal na sesión extraordinaria celebrada o día 4 de marzo de 2022, e exponse ao público durante 15 días hábiles, durante os cales os interesados poderán examinalo na Secretaría do Concello, e presentar as reclamacións que estimen oportunas; todo elo en cumprimento do disposto no artigo 169 do Real Decreto Lexislativo 2/2004 de 5 demarzo, polo que se aproba o Texto Refundido da Lei Reguladora das Facendas Locais. San Sadurniño, 7 de marzo de 2022. O Alcalde, Secundino García Casal
10/03/2022 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do mes de xaneiro 2022

O día 24 de febreiro de 2022, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de xaneiro do exercicio 2022. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 02/03/2022 O Alcalde Ángel Manuel Mato Escalona
10/03/2022 | Administración LocalMunicipal
Neda
Exposición pública padrón axuda no fogar febreiro

Por acordo da Xunta de Goberno Local de 7 de marzo de 2022, aprobáronse os padróns fiscais correspondentes ao mes de xaneiro do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 7 de marzo de 2022 O alcalde, Angel Alvariño Saavedra
10/03/2022 | Administración LocalMunicipal
San Sadurniño
Exposición pública de aprobación do padrón fiscal da Escola Enfantil Municipal A Rolada do mes de febreiro de 2022

ANUNCIO Exposición pública de aprobación do padrón fiscal da Escola Enfantil Municipal A Rolada do mes de febreiro de 2022 Apróbase por Resolución da Alcaldía, decreto n.º 2022-0122, con data 2 de marzo de 2022, o padrón fiscal do mes de febreiro do exercicio 2022 das tarifas correspondentes a un total de 22 persoas usuarias da Escola InfantiI Municipal A Rolada, por un importe de 4584,05 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante transferencia bancaria nos dez primeiros días do mes seguinte, na entidade ou entidades financieiras que indique a concesionaria do servizo. San Sadurniño, 3 de marzo de 2022. O ALCALDE Secundino García Casal
10/03/2022 | Administración LocalMunicipal
Coristanco
Cambio denominacion lugar de Piñeiro de Abaixo - Porto (O)

Aprobación inicial expediente cambio de denominación O Piñeiro e O Porto. O día 18.02.2022 resolveuse iniciar o expediente para o cambio de denominación e numeración. Lugar de Piñeiro de Abaixo e Porto (O). Na dita resolución ábrese un prazo de vinte días laborais de información pública para que calquera persoa interesada poida achegar alegacións, xustificacións ou documentación que considere oportunas. A este efecto publícase este anuncio. O acceso ao contido da resolución podera realizarse nas dependencias do Concello sitas na Avda. Fisterra, núm.112, 15147, Coristanco, ou no taboleiro de anuncios municipal ao que se accede dende a seguinte ligazón: https://sede.coristanco. gal/opencms/gl/informacion/. Coristanco, 7 de marzo de 2022 O Alcalde, Juan Carlos García Pose
10/03/2022 | Administración LocalMunicipal
Cerceda
Aprobación do padrón da taxa de contribuíntes polo uso da escola infantil municipal do mes de marzo do ano 2022

Aprobación de padrón fiscal EXPEDIENTE TEDEC 2022/G003/000219 O decreto de alcaldía 205/2022, de 04/03/2022 aprobou o padrón da taxa municipal polo servizo da escola infantil municipal “Os Pillabáns”, correspondente ó mes de marzo, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público da escola infantil municipal “Os Pillabáns”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, do 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdicción Contencioso-Administrativa. Todo isto sen perxuízo de que se poida interpoñer calquera outro que estime convinte en defensa dos seus intereses. Cerceda, 7 de marzo de 2022. O alcalde do Concello de Cerceda D. Alexis Jesus Sainz de Baranda Abat